GiliGold/VAD_KnessetCorpus huggingface dataset:
<בני אלבז: לא, קרן ניקיון של המשרד להגנת הסביבה שהיא קרן יו"ש, שאני הממונה עליה מטעם המנהל האזרחי, אנחנו מנצלים אותה להרבה הרבה תחומים, להרבה שינויים ולהרבה מניעת מפגעים.
מרדכי יוגב: אין לנו פה נציג משרד איכות הסביבה מלבדך?
מרדכי יוגב: אוקיי, אז אנחנו צריכים כמו שאמרנו אם יהיה - - -
<בני אלבז: אז ואדי חרמיה בגדול אנחנו עושים הדברה וניטור אבל מי שיהיה שם ונמצא שם רואה שבכל זאת יש זרימה לכל אורך הנחל למרות שיש הדברה ויש ניטור.
מרדכי יוגב: זורם ומסריח.
<בני אלבז: אבל זה קודם כל מסריח למרות שהצוות שלנו עושה שם עבודה שוטפת וקבועה אנחנו צריכים לטפל בזה.
<בני אלבז: גם השר וגם ראש המנהל האזרחי רואה את זה כאובייקט לקידום.
<בני אלבז: הגורמים הבינלאומיים ירדו מהפרוייקט הזה - - -
מרדכי יוגב: אז ה-UNDP לא הולכים - - -
<בני אלבז: ה-UNDP עוד לא נתן לנו תשובה גם על זה וגם על סף קלקיליה זה שני פרוייקטים שהעלנו אותם ל-UNDP.
<בני אלבז: ואם זה לא ילך אז זה יבוא מהצעת המחליטים לתקצב אותם ואנחנו נקים את זה לבד.
מרדכי יוגב: למה זה צריך להיות משהו כל כך יקר, הם דיברו על עלויות של 22 מיליון $.
מרדכי יוגב: מט"ש כל כך יקר?
<בני אלבז: מט"ש ענק, זה מטפל בכל - - - העליונים, כל האזור העליון - - -
מרדכי יוגב: ברמאללה - - - צפוניים.
<בני אלבז: מה שיש שם היום זה מט"שים שלא עומדים בספיקה של כמות האנשים שגרים שם.
<בני אלבז: למשל ברוואבי יש להם מתקן שאישרנו אותו במסגרת התזכיר שבעיר שהוא גדל עם התקדמות האוכלוסייה, מתקן מודלורי.
מרדכי יוגב: משום שאני חייב לקצר אז ברי לי שאנחנו צריכים פה את ראש מילת"ב בישיבה הבאה כי שלושה או ארבעה מהנחלים ממש הזיהום שלהם קשור למט"שים ובשיתופי פעולה של מט"שים.
מרדכי יוגב: ואולי גם את נציג הוועדה המשותפת של ה- JWT.
<בני אלבז: אני הנציג שם.
מרדכי יוגב: אתה הנציג?
<בני אלבז: אני גם זה.
מרדכי יוגב: הבנתי, טוב, הרבה כובעים.
מרדכי יוגב: טוב אז נצטרך גם אותו כי יש פה הרבה מאוד כסף ואולי גם את רן כלכלה.
מרדכי יוגב: רן כלכלה מתעסק בזה?
<בני אלבז: היום זה במסגרת רן תיאום אזרחי.
מרדכי יוגב: ככה זה נקרא?
מרדכי יוגב: רן תיאום אזרחי זה רן כלכלה?
<בני אלבז: רן תיאום אזרחי מטפל בארבל ובכלכלה.
<בני אלבז: גם בארגונים הבינלאומיים וגם - - -
מרדכי יוגב: אוקיי אז זה בוודאי נכון כי הוא מטפל בשני הצדדים גם יחד, גם בגופים הבינלאומיים.
מרדכי יוגב: אז רן תיאום אזרחי מי זה?
<בני אלבז: סגן אלוף עדי שוסטר.
מרדכי יוגב: אז הוא גם חשוב כדי לתת תשובות יותר טובות ולהיות איתנו במעגל הטיפול ומעגל המעקב.
מרדכי יוגב: אני אומר גם לכם, לגורמים, שכל מי שטוען או מסריח לו בסביבה ורוצה באיכות הסביבה זה כנראה אישיות שאיתה נצטרך להתכתב יחד עם בני אלבז כדי לקדם את הפרוייקטים האלה שהם גדולים בעלות - - -
<בני אלבז: אני אמרתי עוד פעם השר ממש רואה את הפרוייקטים האלה - - -
מרדכי יוגב: אני מכיר למי שלא מכיר היסטורית, ואנשים פה מכירים היסטורית, נחי מכיר היסטורית ואחרים, הפריצה היא פריצה שנעשתה אולי בשנתיים האחרונות שבעצם באילוצים שהתחילו עוד לשר הביטחון הקודם לגבי רוואבי ודברים אחרים כי הכל היה תקוע ב-JWC וכרגע אפשר לקדם הליכים עם הרשות הפלשתינית בלי לשבור את ההסכמים ולעשות לטובת כלל האוכלוסיות בין אם גורמים בינלאומיים, בין אם גורמים ישראליים, איכות סביבה יותר טובה זו הפריצה ולכן אנחנו צריכים את ההתכתבות גם איתו כי היא זו שמשלמת את הכסף או מביאה את הכסף מארגונים בינלאומיים.
מרדכי יוגב: מתאים לנו, לא מתאים לנו, בלעדיי זה זה כנראה בסכומי כסף עתירי הון שמדינת ישראל לא תקח אותם בהכרח על עצמה בסדר עדיפות, ולכן צריך לעשות את זה ככה.
מרדכי יוגב: בסוף אנחנו נשארים בשטח ואחראים לו.
<בני אלבז: אם דיברתי עם מט"ש אל בירה אני אדבר על מט"ש עופרה שאני יודע שאתה הובלת והיה חשוב לך לסגור את המפגע הכבד הזה שם.
<בני אלבז: אז זה כבר יצא לתוקף.
<בני אלבז: אני מאמין שעד יוני 2018 ייצאו היתרי בנייה במסגרת הוועדה שלי, ועדת איכות הסביבה, ייצאו היתרי בנייה כי זה לא בתחום המועצה אז הוועדה הזאת תטפל בהיתרי בנייה.
<בני אלבז: כבר יש מתכנן שמטפל בזה, אנחנו מעריכים שהוא יסיים את זה כמה שיותר מהר - - -
מרדכי יוגב: מי המתכנן?
<בני אלבז: נדמה לי בלאו אם אני לא טועה- - -
<קריאה: זה מיקום חדש?
מרדכי יוגב: השאלה היא לא סתמית.
מרדכי יוגב: לא, לא - - -
<בני אלבז: לא, לא, היתרי בנייה, הכל יצא לתוקף.
<קריאה: היה שם תכנון הרי.
מרדכי יוגב: יש מט"ש בשטח, מט"ש עומד.
<קריאה: מה צריך מתכנן עכשיו?
מרדכי יוגב: צריך בשביל להתקדם עם כל ההפעלה שלו.
מרדכי יוגב: הפלשתינים רוצים להתחבר בסילוואד ובדיר דילוואן?
<בני אלבז: אני ממשיך עם מט"ש עופרה, אני מדגיש פה, אושרה התכנית למתן תוקף, יש שני מתכננים שמובילים את זה אבל אחד מתכנן, אחד לקח את הנושא של היתרי בנייה שיאושרו על ידי ועדת איכות הסביבה, סוף יוני 18', אני מדגיש - בכפוף לאישור שר הביטחון בסופו של דבר.
מרדכי יוגב: זה יש.
<אריאל פילבר: - - - 18'?
<בני אלבז: סוף יוני יסתיים נושא היתרי בנייה.
<אריאל פילבר: כי אני זוכר שנראה לי שבדיון במרץ דיברו על שלושה חודשים עובד.
<בני אלבז: לא, היתרי בנייה.
<בני אלבז: חבר'ה יש שם הרבה רגישויות, מדובר על היתר בנייה שאנחנו לא יכולים להוציא את זה במסגרת הוועדה המקומית כי השטח הוא לא - - - ואז אנחנו מקדמים אותו במסגרת היתרי הבנייה ויש מתכנן שעובד על זה מבחינתנו ויש לו גם יעד סיום יוני 2018- - -
מרדכי יוגב: אבל שאלתי שאלה, דובר אז שהכפרים הפלשתינים יצורפו אם הם לא דוברו על תכנון פנימי של ביוב, דיברו על בוס, בור אחד שאליו יובלו כל השפכים - - -
<בני אלבז: אנחנו דואגים לכל האוכלוסיות באזור גם מבחינת הפלשתינאים - - -
מרדכי יוגב: אז זה לא מעכב.
מרדכי יוגב: מבחינתך כרגע נע בתכנית עבודה.
<בני אלבז: יצא לתוקף, יצא לתוקף - - -
מרדכי יוגב: שיר, את יכולה למסור לרמ"ש היו"ש שאנחנו ממש מודים לו, זה לא לו זה ל-6-7 דורות לפניו שעיכבו את הנושא שכרגע הוא מתקדם גם בבית המשפט העליון במקרה הזה.
מרדכי יוגב: חוץ מחיוך לא נאמר יותר כלום, רק נשמע בסוף יוני איפה הדברים עומדים.
מרדכי יוגב: אם הלכת בנחלים תתקדם עם פרוייקט איגום הנחלים או זה מרקו?
<בני אלבז: יש איזה פרוייקט אחד שמתקדם, אני לא בתמונה שם, אבל אני יודע שמתקדם איזה פרוייקט לאיגום הנחלים והוא לא כאן הבחור להסביר אותו מרשות - - -
מרדכי יוגב: לא, זה שיר צריכה להסביר, היא חייכה לא סתם היא חייכה.
מרדכי יוגב: תאמין לי, אני קורא פה את האנשים, לא מכיר אותם, קורא את המציאות, לגמריי.
<שיר גומס דה מסקיטה: לא חייכתי על זה חייכתי על ה- - -
מרדכי יוגב: אוקיי, אין בעיה.
מרדכי יוגב: אז בואי - - -
<בני אלבז: היא הייתה מבסוטית מהשבח שלך ל - - - קיבלנו בונוס, יצאנו פה טוב, נכון שיר?
<בני אלבז: יפה.
מרדכי יוגב: אז בואי נעבור לנושא הזה כדי לדלג, אנחנו רוצים לדלג על הרבה נושאים ואם אנחנו מדברים אז קיבל תוקף התכנית הזאת, תמ"א 62 לנגר נחלים, איגום וחלחול.
מרדכי יוגב: מה קורה עם זה?
<שיר גומס דה מסקיטה: התכנית אושרה להפקדה.
<שיר גומס דה מסקיטה: בינתיים כנראה שהוגשה התנגדות אחת, זה נמצא בטיפול.
<שיר גומס דה מסקיטה: זהו בינתיים זה ממש הזמן כבר הסתיים להגשת התנגדויות.
מרדכי יוגב: התכנית להפקדה פורסמה ב?
<שיר גומס דה מסקיטה: - - -
מרדכי יוגב: אוגוסט 2017, הזמן קצר, עברו מאז - - -
<קריאה: 60 ימים בטוח.
מרדכי יוגב: כן, תספרו, אני סופר עם אצבעות, ספטמבר, אוקטובר, נובמבר, דצמבר, אנחנו כבר מעבר לכריסמס, חמשה חודשים.
מרדכי יוגב: נכון ספרד וזכריה שולטים במנהל או ביועץ המשפטי בוודאי כי זו עובדה שהזמן עבר מזמן.
מרדכי יוגב: הצדדים המשפטיים ברגע שיש דבר כזה, אם בצד היהודי לא עומדים בזמנים אז נגמרו הזמנים - - -
<בני אלבז: לא, לא, אני מזכיר לך שהתכנית פורסמה לתוקף ב-7.12 שזה יהיה ברור.
<שיר גומס דה מסקיטה: היא אושרה להפקדה ב-15.12
<בני אלבז: ב-7.12.2017 היא פורסמה לתוקף, שיהיה ברור, הוא אמר ספטמבר, דצמבר.
מרדכי יוגב: אבל אחרי תוקף אין ערעורים, מה זה, יש ערעורים אחרי הפקדה?
מרדכי יוגב: פורסמה באוגוסט.
<בני אלבז: 7 בדצמבר אושרה תכנית למתן תוקף.
<בני אלבז: זהו.
מרדכי יוגב: אז לכן מה הבעיה?
<בני אלבז: אמרתי שאנחנו הולכים ל - - - יש מתכנן שכבר מוציא היתרי בנייה.
מרדכי יוגב: לא למט"ש עופרה, תכנית איגום נחלים, תמ"א 62 לאיגום נחלים.
<בני אלבז: סליחה.
מרדכי יוגב: לא האמנתי שאני - - - ראש אבל לא - - - כן, אני איתך שיר.
<שיר גומס דה מסקיטה: זהו פשוט הזמן להגשת התנגדויות - - -
מרדכי יוגב: בשביל להסביר פה לכל האנשים על מה מדובר כדי שתבינו כי כל אחד פה והנושא שלו.
מרדכי יוגב: נחלי יו"ש זורמים לשפלה.
מרדכי יוגב: זורמים לשפלה ואחת ל-5-7 שנים לערך, אולי יותר אולי פחות, מציפים את איילון ויש שם אירועי קטסטרופלי.
מרדכי יוגב: יותר מזה, איילון רוצה לשדרג את עצמה והולכת לשים שם בינוי עתיר שיחייב אותה לעוד גם מסילות וחפירה וגם בינוי מעל.
מרדכי יוגב: תכנית שאני לא בקיא בה אז אני לא רוצה להגיד יותר מהכותרת ששמתי.
מרדכי יוגב: ומשמעות של הצפה שכזאת היא עוד יותר קריטית.
מרדכי יוגב: התכנית שהוגשה למדינה בעבר, למשרד התשתיות, במיליארדים שאני לא יודע לאמוד אותם בכלל לאגום את הנחלים בזרימה העילית שלהם ולייצר איזשהו, מאזור פארק שרון, מאזור צומת מסובים, לייצר מנהרה שתקח את כל הדבר הזה לים באיזה חנוכיה של נחלים מהשומרון.
מרדכי יוגב: משהו במיליארדים שגם לא כל כך בר התכנות, סוג הקרקע וכו', זה כמו הרכבת התת קרקעית בתל אביב רק סיפור שהוא לא בהכרח קל למימוש.
מרדכי יוגב: התכנית ההרבה יותר פשוטה לטובת כל האוכלוסיות היא לייצר איגומים קלים במעלה הוואדי כמו שנעשים בכל מיני מקומות בעולם ולייצר בריכות שתאפשרנה גם לגידולים הפלשתינים בסביבתם או גם לאקויפר להנות מזה וגם לצבור כמובן לפי מה שיוגדר חלק מהמים כן ימשיכו ויזרמו כדי שהאוכלוסיית הוואדי - - -
<בני אלבז: קודם כל גם איגום, ניצול משאב שהיום זורם - - -
מרדכי יוגב: נכון, שהיום הולך ולעתים אחת לכמה שנים גם מאיים ולאורו רצו לתכנן איזשהי תכנית שהיא פשוט לא נורמלית כדי שלא יאיים כאשר רוצים להגדיל את איילון.
מרדכי יוגב: והצורה ההרבה יותר פשוטה במספר טראסות או מספר דברים לאפשר למים לחלחל ואחר כך מנהל אזרחי מתפ"ש יחליט מי נהנה מהמים האלה, האוכלוסייה הפלשתינית בצידי הנחלים או האוכלוסייה היהודית או האקויפר עצמו שאליו זה יחלחל וינקה אותו.
<קריאה: גם קצת לטבע.
מרדכי יוגב: ולטבע בוודאי.
מרדכי יוגב: כך שזה פתרון הרבה יותר פשוט והרבה יותר win-win לכל הגורמים.
מרדכי יוגב: ומשום מה גם - - - ושוב, הפיילוט שעושים אין בו בעיית קרקע.
מרדכי יוגב: זאת אומרת, בכל מקום צריך לבחון מה מעמד הקרקע.
מרדכי יוגב: בנחלים עצמם מעמד הקרקע הוא של המדינה.
<בני אלבז: אגב עשינו בנחלים, כמו שאתה יודע, מסריקים, אז פה שכר ומסריקים אושרו כמעט בכל הנחלים.
מרדכי יוגב: ואז הייתה שאלה אם זה לפי חוק תכנון והבנייה או לפי חוק הניקוז שחוק הניקוז מאפשר לזה יותר.
מרדכי יוגב: כרגע נכון לעכשיו פורסם באוגוסט להפקדה והיה יכול כבר לעבור מזמן לתוקף ומה הסטטוס.
מרדכי יוגב: וזה ששני עורכי דין מנהלים את המנהל לא לפי שום חוק, לפי שום חוק, כאילו זאת הייתה תכנית ייעודית היו אומרים נגמר הזמן, נגמר הזמן.
<שיר גומס דה מסקיטה: לגבי תמ"א 62 היא כן פורסמה, התקבלו התנגדויות - - -
מרדכי יוגב: מעבר לזמן, אחרי הזמן.
<שיר גומס דה מסקיטה: הוארך הזמן להתנגדויות למיטב ידיעתי אבל לא של זכריה וזה.
מרדכי יוגב: של שלוחיהם.
מרדכי יוגב: לא חשוב, כן זכריה להערכתי, אבל לא משנה, לא בהכל בקיא עד הסוף בעל פה, כן.
<שיר גומס דה מסקיטה: בכל אופן התקבלו התנגדויות הן ייבדקו וצריך להשיב להן, זה בטיפול, זה לגבי התמ"א 62.
מרדכי יוגב: אז מה, תני לוחות זמנים, שיר, את בטח לא אשמה, לא רוצה לתקוף אותך, כן.
<שיר גומס דה מסקיטה: אני מניחה שזה בקרוב, צריך להוציא החלטה בהתאם להתנגדויות.
<שיר גומס דה מסקיטה: אני יכולה לוודא כמה זמן.
מרדכי יוגב: אנחנו בעניין הזה משום שמנהל משחק וזה צריך להעביר גם לראש המנהל וגם ליועמ"ש, מבקשים תשובה תוך שבוע.
מרדכי יוגב: עברו חמשה חודשים, לפי החוק חודשיים, מוגזם לחלוטין שמאפשרים להם מעבר לכל חוק ועוד שלושה חודשים הארכה.
<בני אלבז: לא מאמין שמאפשרים להם מעבר.
מרדכי יוגב: זה הסיפור, בני, זה הסיפור.
מרדכי יוגב: נכה על השולחן ככה, תקנו אותי אחרי זה אם אני טועה.
<שיר גומס דה מסקיטה: למיטב ידיעתי הזמן הוארך בחודש לא בשלושה חודשים.
מרדכי יוגב: חודש עבר לפני חודשיים, אנחנו בינואר אוטוטו, שבוע הבא.
מרדכי יוגב: הדבר השני, בסדר, אוקיי, אז אני לא ארחיב בזה יותר, פשוט מבקשים מכם תשובות בכתב לוועדה לא אליי באופן פרטי ואם יידרש אז נבקש גם דיון בעניין וגם כבר נקבע שזה יהיה לפי חוק הניקוז אז גם זאת תשובה שצריכה ולכל היותר נידרש פה גם לתשובות של מישהו יותר בכיר, לא שאני מזלזל בני, של רמ"ה או מישהו אחר שכבר דיבר על כך.
מרדכי יוגב: וזה היה אכפת גם לרמ"ה, אכפת לרמ"ה, שוחחנו איתו על זה פה בישיבות, גם הוא ראה בזה ברכה גדולה גם לאזור עצמו וגם למחוצה לו - -
<בני אלבז: כל משאב זה מתנה.
מרדכי יוגב: - - ורק להתקדם.
מרדכי יוגב: שום הסבר לא ניתן מדוע כל העיכובים הללו.
<בני אלבז: אני רק אדגיש כמה דברים מוטי.
<בני אלבז: בנושא של קידום פרוייקטים אנחנו בשלבי סיום של פרוייקט של גבעת זאב אג'יב לירושלים.
<בני אלבז: השקענו שם, המנהל האזרחי, כ-4 מיליון ₪.
<בני אלבז: אנחנו בשלבי סיום של ביצוע הפרוייקט הזה כי זה יפתור את הבעיה של כל האגן הזה של גבעת זאב, ביר נבלה, אג'יב.
מרדכי יוגב: זה ממזרח לכביש לנבי סמואל?
<בני אלבז: כן, ממחנה עופר.
<בני אלבז: מכיוון מחנה עופר עד לכיוון הגיחון.
מרדכי יוגב: דרך אלג'יב.
<בני אלבז: כן, דרך אלג'יב אנחנו ממש - - -
מרדכי יוגב: פחות היינו מודעים לנושא כי הוא כולו יותר בתוך כפרים פלשתיניים.
<בני אלבז: כולם מודעים, יש אינטרס משותף לטפל בביוב כי יש יתושים, גם של ירושלים, גם של שכונת רמות.
<בני אלבז: אנחנו בשלבי סיום של הפרוייקט, זה פרוייקט שאנחנו מובילים אותו, אני, היחידה שלי, אנחנו ממש בשלבי סיום.
<בני אלבז: סיימנו את פרוייקט השומרונים כמו שאתם יודעים - - -
מרדכי יוגב: לאן הוא הולך, לגיחון?
<בני אלבז: לגיחון, נכון.
<בני אלבז: וסיימנו את פרוייקט השומרונים גם בעלות של 4 ומשהו מיליון ₪, גם בהצלחה רבה.
<בני אלבז: ואנחנו רוצים לצאת לפרוייקט שאתה בזמנו העלית אותו על מעלה אדומים על א-זעים של הגן הזה וממש אנחנו בשלבי סיום של המכרז ומימון של 6 מיליון ₪, לצאת את זה, לחבר אותו לגיחון ואז נוכל להרוויח גם את כל שפכי א-זעים גם בלי אישור של הכפרים הפלשתינאים באזור כי זה ממש פתח יציאה חיצוני.
מרדכי יוגב: טוב, בוא נדלג מהר על דברים כדי להגיע גם לאנשים שנמצאים פה.
מרדכי יוגב: אז רק דיווח קצר מה קורה בסוף באסף רימונים?
<בני אלבז: אסף רימונים, כמו שאתה יודע, בגדול, אתה מכיר את ההחלטה - - -
מרדכי יוגב: בגדול ההגדרה שהוא יפעל לכל האוכלוסיות.
<בני אלבז: נכון, נכון.
מרדכי יוגב: בגדול השאיפה שהוא יהיה מתקדם.
<בני אלבז: הייתה גם הצעה לחלק את האתר, חלק לישראלים ,חלק לפלשתינאים.
<בני אלבז: אני יודע שגם השר, גם המתאם מובילים משא ומתן מול הגורמים, מול ה-KFW הבנק לפיתוח גרמני בפרוייקט הזה.
<בני אלבז: כרגע זה עומד הפרוייקט הזה - - -
מרדכי יוגב: מי במנהל מטפל?
מרדכי יוגב: רמ"ה?
<בני אלבז: רמ"ה.
<בני אלבז: והפרוייקט הזה כרגע עומד.
<בני אלבז: אני יודע שיש מגעים כל הזמן בשוטף גם מלחץ שאני מפעיל על זה שיש לי עוד 700-800 אלף פלשתינאים שאין להם אתר לשפוך והם מעבירים לי לאזור זהר הפינג'אן למשל עיריית רמאללה וגם סביבתי אני לוחץ להפעיל את האתר לשתי האוכלוסיות.
<בני אלבז: גם מההתחלה אני אמרתי שזה אתר - - -
מרדכי יוגב: מיקום כבר יש - - - לכולם.
<תמרה לב: לא, לא, זה בבדיקה.
מרדכי יוגב: תעדכני אותנו מה שאת יודעת, אני אשמח שכל מי שיודע יותר יעדכן.
<תמרה לב: אני רק יודעת - - -
<בני אלבז: מה - - - המיקום ?
<תמרה לב: מבחינת לאיזה אוכלוסייה והאם יהיה אתר אחד שהוא - - - כל ההצעות שעלו ומול הגורמים הבינלאומיים וכל הרגישות שהייתה שם, כרגע זה עוד בבדיקה.
<בני אלבז: נכון, ישנם מגעים כל הזמן, היא צודקת.
<בני אלבז: איך אנחנו פותרים את הבעיה, כי לי הבעיה אם 2 מיליון פלשתינים סידרנו שהם שופכים באתרים מוסדרים צריכים גם פה לפתור את הבעיה ואני לא צריך להרחיב שגם באל מיניה היום שופכים התיישבות ישראלית באזור, שופכת שם פסולת.
<קריאה: אבל נושא המיקום הוא גם לא - - -
<בני אלבז: הכל זה במגעים, זה בהסכמה כי בסופו של דבר האדמה הזאת ניתנה ל-KFW לבצע את זה וזה מגעים שצריכים להתבשל וצריכים לראות את האינטרסים - - -
מרדכי יוגב: תמרה, מה התפקיד שלך במשרד המשפטים?
<תמרה לב: רפרנטית סביבה בריאות וחקיקה.
מרדכי יוגב: אוקיי, חשוב מאוד, כי את הראית פה ידע ואנחנו אוהבים וצריכים את מי שיודע.
מרדכי יוגב: היו שם הרבה סוגיות.
מרדכי יוגב: יש גם סוגיות של מריבה על מיקום, זה הדבר הראשון, בין אנשי הכפר לבין יהודים שלא רוצים לבין אתר ארכאולוגי ובסוף צריך למצוא את ה-win win כי יש שם צורך.
מרדכי יוגב: והיה שם צורך לתת מענה לשתי אוכלוסיות אם רוצים שתהיה איכות סביבה אז משאיות האשפה לא הולכות לנסוע לנגב לרמת חובב וגם לא לפינג'אן, זה בצפון השומרון, זה לא עומד במבחן ה- - -
<בני אלבז: רמאללה יוצאת לזהר הפינג'אן וגם אל בירה.
<בני אלבז: אלפי אנשים יוצאים, כל הפסולת הולכת לזהר הפינג'אן.
מרדכי יוגב: אז גם לא זה שירות נכון כי גם הם אין להם משאיות לשרוף גם אם מקבלים מתנה מגרמניה או אני יודע מאיפה ועומסים על כבישים והכל והכל ומחסומים בדרך ואני לא יודע מה עוד.
<תמרה לב: הרגישות שהייתה שם הייתה כנגד ההתחייבות מול הגורם המממן, ולכן צריכים להגן - - -
מרדכי יוגב: שהוא לא רצה שזה יהיה לשתי האוכלוסיות.
מרדכי יוגב: אבל למשל בתקוע בלית ברירה הסתדרו.
<תמרה לב: אני מקווה שגם פה בסוף יסתדרו אבל לכן זה עדיין בבדיקה.
מרדכי יוגב: אני אגיד עוד דבר, כביש אניעד, מי עשו אותו הגרמנים או האמריקאים מרקו?
<מרקו בן שבת: איפה?
מרדכי יוגב: הכביש שיורד לבקעת יריחו.
<בני אלבז: ג'קא.
<מרקו בן שבת: יפנים.
<מרקו בן שבת: המוערג'ת - - -
מרדכי יוגב: בסדר, גם הם אמרו בהתחלה לא ואחר כן אותו - - -
<בני אלבז: תראה אנחנו העברנו, מוטי, ואני מצהיר- - -
מרדכי יוגב: גם חברון התנגדו ליצירת צומת בכיכר.
<תמרה לב: פה הייתה איזשהי התחייבות.
<בני אלבז: אני מדגיש פה ואני מצהיר ואני גם אמרתי את זה - האתר שיקום יוקם לכל האוכלוסיות באזור, שיהיה ברור.
<בני אלבז: כמו שדאגנו באזור אל מיניה.
<קריאה: למה לא בודקים אתר מתקדם?
מרדכי יוגב: זו כבר שאלה אחרת.
<בני אלבז: אני רוצה להגיד לך משהו על זה, אני חייב להגיד לו משהו, זה מאוד חשוב.
<בני אלבז: הפלשתינאים, התל"ג שלהם הוא 2300 $, התל"ג הישראלי הוא 40 אלף $.
<בני אלבז: תבין את ההבדל, זה העולם, הם דואגים לאוכל ושתייה והם לא דואגים למשאבים, אין להם, מה לעשות.
<קריאה: תן להם לפחות עבודה - - - תקים אתרים מתקדמים שיספקו להם את זה.
מרדכי יוגב: עזוב, עזוב, חבר'ה אנחנו פה לא בשוק, אפילו לא במליאה של הכנסת, 48 שעות סבלנו שם מצעקות.
מרדכי יוגב: עצרו, תקבלו זכות דיבור עוד רגע.
מרדכי יוגב: אני כן רוצה לשמוע מתמרה אם יש לכם איזה צפי שתוכלו להגיע, הסיפור הזה הוא כבר באמת עשור והצורך הזה קיים לכלל האוכלוסיות.
מרדכי יוגב: אם יש לכם צפי או אתם יכולים לקדם או בבקשה שתקדמו הגעה לתשובה בעניין שהיא בעצם תשובה שגם מרקו צריך לתת אותה או רת"ח תשתית מל"י, לגבי מיקום, מיקום win win כזה שיובן בשתי האוכלוסיות ששם זה צריך להיות והגעה לביצוע.
<תמרה לב: אני לא יודעת להגיד כי זה לא מנוהל אצלנו אלא במנהל האזרחי ושוב, הדברים שצריכים להיות מיודעים - - -
מרדכי יוגב: מבחינת
מרדכי יוגב: כם אתם איך להגיע לכך שיהיו את ההסכמות.
<תמרה לב: כן, אנחנו מלווים את זה.
<בני אלבז: הם עוזרים משפטית.
מרדכי יוגב: טוב, בסדר.
מרדכי יוגב: השאלה מאיזה כובע את באה יותר, מהכובע של איכות הסביבה או מהכובע המשפטי?
מרדכי יוגב: זה רוצה לקדם וזה רוצים לעצור.
<תמרה לב: לא, לא, אנחנו לא רוצים לעצור, אנחנו בוודאי לא רוצים לעצור.
מרדכי יוגב: אוקיי, אני רצים למחצבות ומשם נעבור לדברים שפה אנשים הגיעו בשבילם.
מרדכי יוגב: נתחיל ממחצבות.
מרדכי יוגב: בני אנחנו רצינו באמת ובישיבה הקודמת לא עברנו מחצבה, מחצבה ורצינו מכם טבלה.
<בני אלבז: אני חושב שקיבלת את הטבלה.
<בני אלבז: שלחו לך את הטבלה, מה שביקשת, העברתי, את המסר, שלחתי לך את זה.
מרדכי יוגב: נכון, נכון, כן, כן צודק.
מרדכי יוגב: עניין של מחצבת קריית ארבע היה בה איזה עיכוב?
<בני אלבז: מה זה מחצבת קריית ארבע?
מרדכי יוגב: יש פה מישהו מחברון קריית ארבע, נציג או חל"פ?
<קריאה: 51-52?
<מרקו בן שבת: אני אעדכן אולי למרות שלא התכוננתי לזה.
<מרקו בן שבת: זאת מחצבה שהחברה לפיתוח והמועצה בקריית ארבע ביקשה הרשאה להקים באדמות מדינה צפונית מזרחית ליישוב, אדמות מדינה שהוקצו לה.
<מרקו בן שבת: לפני שבועיים וחצי-חודש ישבנו ראש המנהל, אני השתתפתי בדיון הזה עם מלאכי לוינגר, עלו שם בעיות בנושא כביש הגישה לאתר.
<מרקו בן שבת: אני ישבתי שם וטענתי שהכביש קיים שם משנות ה-70-80, שהוא משרת גם פלשתינים.
<מרקו בן שבת: ביום שני הקרוב מלאכי לוינגר איתנו ביחד בסיור בשטח, בסדר?
מרדכי יוגב: אז יש התקדמויות.
<מרקו בן שבת: אני חושב שהאינטרסים פה הם לא נוגדים.
<מרקו בן שבת: זאת אומרת, ככל שהדברים יהיו - - -
מרדכי יוגב: לא, לא, אני גם אשמח להוריד את זה מנושא של הוועדה כי כל מה שמתקדם בשוטף, השולחן של הוועדה הוא צפוף.
מרדכי יוגב: אני לא רואה לנכון כל מה שמתקדם בשוטף לטפל בו.
<מרקו בן שבת: אנחנו בשיח רציף עם מלאכי לוינגר בנושא הזה.
<בני אלבז: אני רק רציתי להרחיב משהו על נושא השריפות שזה מאוד מאוד חשוב, השריפות במרחב.
מרדכי יוגב: אז רגע אחד, בוא נסגור רק את הנושא הזה.
מרדכי יוגב: שאלתי קודם אם יש פה מישהו מקריית ארבע-חברון שהוא בעניין.
מרדכי יוגב: אין.
מרדכי יוגב: אז בסדר אנחנו מקבלים את דבריך, אני מוריד את זה מנושאי - - - אנחנו פה מוצפים בנושאים וגם בפרטי נושאים אז כל מה שאפשר להתנהל בשוטף אין סיבה שהוועדה תעסוק בו, אני אומר את זה גם לעצמי.
מרדכי יוגב: אני לא ממש לא מנסה לנהל את העולם.
מרדכי יוגב: אבל לפני השריפות כן חשוב שנלך עוד, כי זה גם נחלים, נלך רגע לנחל ערוגות ונלך רגע לפסגת זאב שניהם באותם נושאים של פגיעה.
<אפרים מן: אני חושב שמדובר בשני נושאים - - -
מרדכי יוגב: הפגיעות הקשות בנחל ערוגות/עכשיו גבעת זאב.
<מרקו בן שבת: הייתי מחבר את המחשב לסרטון של שתי דקות.
<מרקו בן שבת: אבל אם זה בעיה אני אגיד.
<מרקו בן שבת: קודם כל מדובר בשני דברים שונים.
<מרקו בן שבת: גבעת זאב היא בשטח C, חלק אולי בתב"ע ועל נחל ערוגות כל המפגעים הסביבתיים הם בשמורה ההסכמית/שטח B שהוא לא נתון לסמכותנו.
<מרקו בן שבת: אבל גם בעקבות הדיונים פה בוועדה וגם בעקבות המון רעש ציבורי וגם בעקבות פניות אצלנו בתוך הבית אני יכול להגיד לך שמתחילת 2017 ועד היום יחידת הפיקוח באישור מתאם פעולות הממשלה בשטחים והדרג המדיני לרבות השר, ביצעו למעל מ-25 פעולות אכיפה בשטחי B, ביניהם גם בשמורה ההסכמית.
<מרקו בן שבת: העבודות בנחל ערוגות למיטב ידיעתי, נכון לתקופה האחרונה, הופסקו, הוחרמו שם הכלים.
מרדכי יוגב: יש פה מישהו מגוש עציון, בקיא בשטח, מכירים?
<מרקו בן שבת: תסמוך עליי מוטי, אני בקשר גם עם החבר'ה - - -
מרדכי יוגב: סומך.
מרדכי יוגב: זה הכל קבלן אחד - - - עם באגרים ענקיים.
מרדכי יוגב: באגרים ענקיים בנחל ערוגות.
<מרקו בן שבת: אז אני אומר, הבאגרים האלה כשאתה ראית אבל אנחנו לפני 4-5 חודשים יצאנו משם עם כמה סמיטריילרים עם באגרים וטרקטורים איתנו ביחד.
<מרקו בן שבת: הם אגב עדיין אצלנו.
מרדכי יוגב: למי שלא מכיר אני הייתי שם פעמים מעבר למה שהיינו שם בילדותנו.
מרדכי יוגב: נחל ערוגות הוא נחל יפהפייה, מצוקים וסלעים טבעיים והכל וכמו שנראה נחל מצוקי בחלק העליון שלו ופשוט הרס טוטאלי.
מרדכי יוגב: באגרים שנוגסים במערות ובסלעים הטבעיים ובכל - - - הרס, הפכו את זה למחצבה.
מרדכי יוגב: לא רוצה להאשים, לא יודע מה, היה שם טענות גם לשיתוף פעולה עם לידורי?
<קריאה: לא, לא, אין שום קשר, שום קשר.
מרדכי יוגב: אוקיי, אז אמרתי, לא רוצה להאשים, לא יודע, היו טענות בשטח, לא בקיא בהן.
<קריאה: אין שום קשר בין מחצבה שנמצאת בנחל ערוגות ללידורי.
מרדכי יוגב: אז שם בנחל ערוגות סיימתם.
<אפרים מן: היו שני דברים בסיור: אחד היה בסיור שהראינו את ההטמנות ואת הזריקה של הפסולת לתוך נחל ערוגות שזה - - -
<קריאה: זה לידורי, אוקיי.
<אפרים מן: וראינו גם - - -
<קריאה: רק כדי לסבר את האוזן גם לידורי - - - פשיטת רגל - - -
<קריאה: הוא בתביעות עכשיו הוא לא פשט רגל - - -
מרדכי יוגב: השאלה היחידה היא, לא מעניין אותי אם הוא פשט רגל או לא, אני לא מתעניין בזה.
מרדכי יוגב: השאלה אם עבירות האיכות סביבה שלו נאכפות.
<קריאה: נאכפות ועוד איך נאכפות.
<קריאה: במקרה הזה אפילו בשיתוף פעולה עם כל - - - חברות המועצה.
מרדכי יוגב: בסדר גמור, לא ניכנס לזה כרגע יותר ואני שמח.
מרדכי יוגב: גבעת זאת, כן.
<מרקו בן שבת: גבעת זאב זה - - -
מרדכי יוגב: קודם כל למה אתה נאנח?
<מרקו בן שבת: אני נאנח כי אני גם צם ואני גם חצי חולה.
מרדכי יוגב: תהיה בריא.
<מרקו בן שבת: באופן כללי מדובר שם בעבודות נרחבות שנעשות שם באגם איילות לצרכי פיתוח.
<מרקו בן שבת: חלק ניכר מעודפי העפר הושלכו, הושמו באמצעות ה- - - אני חושב שתומר היה שם עם - - - אפילו בסיור, אם אני לא טועה, לפני חודש-חודשיים, צודק תומר?
<קריאה: כן, צודק.
<מרקו בן שבת: אוקיי - - -
<קריאה: תרחיב אתה, תדייק, כי אני לא מכיר את כל הפרטים.
<קריאה: באופן כללי - - -
מרדכי יוגב: אם כבר תומר פה, אני עושה הצלבות כמו בחקירה.
מרדכי יוגב: אתם קיבלתם תלונות על פגיעה באתר ארכאולוגי?
מרדכי יוגב: זה משהו שאתם מטפלים בו?
<דוד אוסמו: בוודאי.
<דוד אוסמו: היו לנו מספר תלונות על פגיעות באתרים ארכאולוגיים - - - עד כמה שאני זוכר בטריטוריה של תחנת בנימין זה היה.
<דוד אוסמו: בעניין הזה אני חושב שהטיפול היה מיטבי כולל הגעה לזירה, כולל לקיחת אמצעים פורנזים ומיצוי החקירה עד כדי העברת התיק עם תשתית ראייתית טובה לגורמי התביעה הצבאית.
<דוד אוסמו: אנחנו בקשר בעניין הזה עם הגברת מרים חסיד, עוסקת בתחום אוצרות - - - ורכזת אכיפה אצל קמ"ד ארכאולוגיה.
<דוד אוסמו: אנחנו ביחד באמת בשילוב ידיים מבצעים מעקב אחרי התקדמות החקירה והצרכים שיש לנו הם לא פשוטים כמו למשל חוות דעת לגבי הערך של המוצרים - - -
מרדכי יוגב: תן לי דקה לפתוח ולסגור סוגריים כי אנשים פה באים מהרבה מקומות.
מרדכי יוגב: אני לא בקיא מה זה האתר הזה, בית ראשון, שני, אין לי מושג, באמת שאני לא יודע.
מרדכי יוגב: אני רק מראייה במקום נעשתה שם השחתה של אתר ענק, גדול, על מרחבים גדולים, גם במרחב של שלוחה אחת, גם במרחב של שלוחה שנייה, שקשה להאמין, לא נמצא פה קמ"ט ארכאולוגיה, אנחנו צריכים לזמן אותו לדיון הבא פרופר על הדבר הזה כדי לקבל ממנו את התשובות בעניין הזה.
<דוד אוסמו: אדוני היושב ראש, אנחנו בעניין, אנחנו מכירים - - -
<דוד אוסמו: אנחנו ביצענו חקירות - - - יש גם חשודים שאיתרנו.
<דוד אוסמו: עוד פעם, זה ביחד עם הפרקליטות הצבאית אנחנו מגבשים את החומרים לקראת הגשת כתבי אישום.
<דוד אוסמו: דווקא בעניין הזה אנחנו מתכוונים לקיים פגישה של הגברת חסיד ביחד איתי עם הממונה על התביעה הצבאית- - -
מרדכי יוגב: יש פה גורם משפטים כלשהו, תמר או שיר, שמכירים את הסוגייה?
<שיר גומס דה מסקיטה: זהו, רק לחדד, מדובר בעבריינים שהם פלשתינים?
מרדכי יוגב: לא, אולי הטרקטוריסט הוא פלשתיני, הקבלנים ישראלים.
<דוד אוסמו: אנחנו יודעים על עבריינים שהם פלשתינים - - -
מרדכי יוגב: נפתח רגע אחד את הסוגייה, מרקו, תתייחס.
<מרקו בן שבת: הטרקטוריסט כמו שאמרת אבל העבודות באזור של האתר, בכלל בכל הסביבה, הן עבודות פיתוח ישראליות.
<קריאה: נופי ישראל.
<מרקו בן שבת: אז יכול להיות שיש שם - - - היינו בקשר שם גם עם בני - - - קמ"ט ארכאולוגיה - - -
מרדכי יוגב: זה בתוך תחום הקו כחול של מועצה מקומית גבעת זאב?
<מרקו בן שבת: למיטב זכרוני הוא ממש על הגבול אבל לא.
<מרקו בן שבת: חלק ניכר מהעבודות - - -
<קריאה: על הכביש שהם בנו.
מרדכי יוגב: בוא נשמע פה, לשיר יש מידע.
<שיר גומס דה מסקיטה: יכול להיות שיש כמה מקרים של נזק לעתיקות שם.
<שיר גומס דה מסקיטה: אם זה מקרים - - -
מרדכי יוגב: זה לא רק העתיקות, כל מה שקורה שם, נחל איילון, זה אגן עליון נחל איילון.
<שיר גומס דה מסקיטה: אם הנזק נגרם על ידי הפלשתינים אז באמת מתקיימת חקירה על ידי המשטרה - - -